pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. แนะประชาชน อิ่มบุญ-สุขภาพดีในเทศกาลกินเจ 2561
วันอังคารที่ 9 ตุลาคม 2561
สธ. แนะประชาชน อิ่มบุญ-สุขภาพดีในเทศกาลกินเจ 2561
กระทรวงสาธารณสุข เชิญชวนประชาชนร่วมเทศกาลกินเจ อิ่มบุญ-สุขภาพดี แนะนําถือศีลกินเจกินอย่างถูกหลักโภชนาการ ลดอาหารเค็มจัด หวานจัด และไขมันสูง
กระทรวงสาธารณสุข เชิญชวนประชาชนร่วมเทศกาลกินเจ อิ่มบุญ-สุขภาพดี แนะนําถือศีลกินเจกินอย่างถูกหลักโภชนาการ ลดอาหารเค็มจัด หวานจัด และไขมันสูง
วันนี้ (9 ตุลาคม 2561) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า วันที่ 9 -17 ตุลาคม 2561 เป็นเทศกาลกินเจ เป็นช่วงเวลาที่ประชาชน จะรักษาศีลปฏิบัติธรรม และไม่เบียดเบียนชีวิตสัตว์ โดยงดบริโภคเนื้อสัตว์ รับประทานทานผัก ผลไม้ ซึ่งส่งผลดีต่อสุขภาพกายและจิตใจ ซึ่งอาหารจําพวกคาร์โบไฮเดรตและโปรตีนจากถั่ว จะย่อยง่ายกว่าเนื้อสัตว์และไขมันมาก ทําให้ระบบย่อยอาหาร ทั้งกระเพาะอาหาร ลําไส้เล็ก และลําไส้ใหญ่ ได้หยุดพักจากการทํางานหนักมาตลอดปี ถุงน้ําดีจะมีความแข็งแรงขึ้น ผัก ผลไม้ มีกากใยที่ช่วยระบบขับถ่ายและการย่อยอาหารทํางานได้ดี ช่วยขับของเสียและสารพิษที่ตกค้างอยู่ในร่างกาย ลดคอเลสเตอรอล ควบคุมระดับน้ําตาลในเลือด ลดการเจ็บป่วยจากโรคไม่ติดต่อเรื้อรัง เช่น ความดันโลหิตสูง ไขมันในเลือดสูง ที่เป็นปัจจัยเสี่ยงสําคัญของการเกิดโรคหัวใจและหลอดเลือด ซึ่งโดยข้อมูลจากองค์การอนามัยโลกพบว่า กลุ่มโรคหัวใจและหลอดเลือดเป็นสาเหตุการตายอันดับ 1 ของคนทั่วโลก มีผู้เสียชีวิตประมาณ 17.7 ล้านคน
“อาหารเจส่วนใหญ่จะเป็นประเภทแป้ง มีไขมันสูง หากรับประทานมากเกินไปจะทําให้น้ําหนักตัวเพิ่ม จึงขอให้รับประทานในปริมาณที่พอเหมาะ โดยเฉพาะผู้ป่วยโรคเบาหวาน โรคความดันโลหิตสูง และคํานึงถึงหลักโภชนาการ รับประทานให้ครบ 5 หมู่ หลีกเลี่ยงอาหารเจที่ปรุงโดยใช้น้ํามันเยอะๆ ลดอาหารเค็มจัด หวานจัด ไขมันสูง รวมทั้งขอให้ออกกําลังกายเป็นประจํา เพื่อสุขภาพที่ดี ลดการเจ็บป่วยจากโรคเรื้อรัง” ศ.คลินิก เกียรติคุณ นพ.ปิยะสกลกล่าว
******************************* 9 ตุลาคม 2561
รัฐบาลไทย-ข่าวทำเนียบรัฐบาล-ไทย-สหรัฐ ต่อยอดความร่วมมือทุกมิติ เร่งฟื้นฟูเศรษฐกิจหลังวิกฤตโควิด-19
วันพฤหัสบดีที่ 2 กรกฎาคม 2563
ไทย-สหรัฐ ต่อยอดความร่วมมือทุกมิติ เร่งฟื้นฟูเศรษฐกิจหลังวิกฤตโควิด-19
ไทย-สหรัฐ ต่อยอดความร่วมมือทุกมิติ เร่งฟื้นฟูเศรษฐกิจหลังวิกฤตโควิด-19
วันนี้ (2 กรกฎาคม 2563) เวลา 08.00 น. ณ ห้องประชุม 1 สํานักงานรองนายกรัฐมนตรี ตึกบัญชาการ 1 ทําเนียบรัฐบาล นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเข้ารับหน้าที่ สรุปสาระสําคัญ ดังนี้
รองนายกรัฐมนตรีกล่าวต้อนรับและแสดงความยินดีกับการเริ่มปฏิบัติหน้าที่อย่างเป็นทางการในประเทศไทย
ไทยพร้อมร่วมมือและสนับสนุนการทํางานของเอกอัครราชทูตอย่างเต็มที่เพื่อเสริมสร้างความสัมพันธ์อันดีที่มีต่อกันมายาวนานให้แน่นแฟ้นมากยิ่งขึ้น เพื่อประโยชน์ร่วมกันของทั้งสองประเทศ ท่ามกลางความท้าทายในการจัดการสถานการณ์การแพร่ระบาดของโควิด-19 ซึ่งเป็นวิกฤตที่สามารถพลิกเป็นโอกาสในการวางแผนเพื่อเพิ่มพูนความร่วมมือและแลกเปลี่ยนการลงทุนร่วมกันได้ในอนาคต
เอกอัครราชทูตชื่นชมการทํางานของรัฐบาลไทยในการใช้มาตรการสาธารณสุขที่เข้มข้น ทําให้สามารถแก้ไขปัญหาสถานการณ์โควิด-19 และควบคุมโรคได้อย่างมีประสิทธิภาพ ขณะเดียวกันยังสามารถกระตุ้นภาคเศรษฐกิจให้ดําเนินการได้ต่อเนื่อง โดยไม่ส่งผลกระทบต่อภาคการลงทุนและภาคการผลิต ซึ่งภาคเอกชนสหรัฐฯ พร้อมยืนยันที่จะส่งเสริมความร่วมมือทวิภาคีเพื่อฟื้นฟูเศรษฐกิจและสานต่อการลงทุนในไทย โดยเฉพาะความร่วมมือด้านเศรษฐกิจทั้งด้านการค้าและการลงทุน
ทั้งสองฝ่ายเห็นพ้องว่าจะร่วมกันผลักดันความร่วมมือทุกมิติ โดยพร้อมที่จะเร่งฟื้นฟูภายหลังสถานการณ์โควิด-19 คลี่คลาย รวมทั้งเห็นพ้องถึงความสําคัญของการพัฒนาโครงสร้างพื้นฐานและการพัฒนาทรัพยากรบุคคลเพื่อตอบสนองความต้องการของภาคเอกชน เช่น การพัฒนาอุตสาหกรรมทางการแพทย์ การพัฒนาเทคโนโลยีทางการเกษตร (Smart Farmer) ตลอดจนการส่งเสริมความร่วมมือด้านการศึกษาและนวัตกรรม โดยรองนายกรัฐมนตรีได้เชิญชวนให้ผู้ประกอบการสหรัฐฯ ร่วมลงทุนในพื้นที่โครงการเขตพัฒนาพิเศษภาคตะวันออก (EEC) ซึ่งถือเป็นศูนย์กลางการลงทุนของไทยและกลุ่มประเทศ CLMV ที่มีศักยภาพ
รัฐบาลไทย-ข่าวทำเนียบรัฐบาล-เชิญชวนคนไทยร่วมทำความดีแบบไทยนิยม
วันศุกร์ที่ 23 กุมภาพันธ์ 2561
เชิญชวนคนไทยร่วมทําความดีแบบไทยนิยม
ความดีแบบไทยนิยม จะสร้างความเข้มแข็งทางใจให้แก่คนไทย เพื่อให้ทุกคนช่วยกันสร้างอนาคตของประเทศไทยที่สดใสอย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เชิญชวนคนไทยทุกคนร่วมกันทําความดีตามแบบไทยนิยม เพื่อช่วยกันประคับประคองการเปลี่ยนผ่านประเทศให้ราบรื่น นําพาบ้านเมืองให้เจริญก้าวหน้าตามยุทธศาสตร์ชาติที่วางไว้ ได้แก่ การมีจิตสํานึกรู้รักสามัคคี ช่วยเหลือดูแลกัน ไม่ทอดทิ้งกัน เพื่อสร้างชุมชนที่เข้มแข็งอยู่ดีมีสุข เรียนรู้การใช้ชีวิตตามวิถีพอเพียง รู้สิทธิและหน้าที่ของตนเอง เข้าใจกลไกของราชการ รู้รักประชาธิปไตย รู้เท่าทันเทคโนโลยี ร่วมป้องกันและแก้ไขปัญหายาเสพติด และร่วมมือกันทํางานตามแนวทางประชารัฐ เพื่อนําพาบ้านเมืองก้าวพ้นจากความขัดแย้งในอดีต และเดินหน้าฟื้นฟูเยียวยาสังคมให้เกิดความมั่นคง มั่งคั่ง อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเผยเข้าใจปัญหาผู้ชุมนุมคัดค้านร่าง พ.ร.บ.สิ่งแวดล้อม ยืนยันดูแลให้ดีที่สุด วอนทุกฝ่ายรับฟังกันด้วยเหตุผล ชี้ผลการเจรจาเป็นไปด้วยดี พร้อมเสนอ สนช.พิจารณาแก้ไขภายใน 60 วัน
วันศุกร์ที่ 8 ธันวาคม 2560
รัฐบาลเผยเข้าใจปัญหาผู้ชุมนุมคัดค้านร่าง พ.ร.บ.สิ่งแวดล้อม ยืนยันดูแลให้ดีที่สุด วอนทุกฝ่ายรับฟังกันด้วยเหตุผล ชี้ผลการเจรจาเป็นไปด้วยดี พร้อมเสนอ สนช.พิจารณาแก้ไขภายใน 60 วัน
รัฐบาลเผยเข้าใจปัญหาผู้ชุมนุมคัดค้านร่าง พ.ร.บ.สิ่งแวดล้อม ยืนยันดูแลให้ดีที่สุด วอนทุกฝ่ายรับฟังกันด้วยเหตุผล ชี้ผลการเจรจาเป็นไปด้วยดี พร้อมเสนอ สนช.พิจารณาแก้ไขภายใน 60 วัน
วันนี้ (7 ธันวาคม 2560) พลโท สรรเสริญ แก้วกําเนิดโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงข้อเรียกร้องของเครือข่ายประชาชนเพื่อการพัฒนาที่ยั่งยืน ที่รวมตัวชุมนุมข้างทําเนียบรัฐบาล
เพื่อคัดค้านร่าง พ.ร.บ.ส่งเสริมและรักษาคุณภาพสิ่งแวดล้อม พ.ศ. ... ว่านายกรัฐมนตรีรับทราบและเข้าใจปัญหา รวมทั้งได้พยายามแก้ไขมาโดยตลอด พร้อมกับยืนยันว่าจะดูแลเรื่องนี้ให้ดีที่สุดตามข้อเท็จจริง โดยอยากให้ทุกฝ่ายรับฟังกันด้วยเหตุและผล ซึ่งเป็นจุดยืนของรัฐบาลนี้ตั้งแต่เข้ามาบริหารประเทศ
สําหรับผลการเจรจาระหว่างตัวแทนภาครัฐกับเครือข่ายประชาชนฯ เป็นไปด้วยดี โดยกลุ่มผู้ชุมนุม
ได้เดินทางไปสภานิติบัญญัติแห่งชาติ (สนช.) เพื่อยื่นข้อเสนอต่อคณะกรรมาธิการวิสามัญพิจารณาร่างกฎหมายดังกล่าว จากเดิมที่ต้องการให้นํากลับมาทบทวนทั้งหมด
ทั้งนี้ หลังจากที่ สนช. รับหลักการร่างกฎหมายฉบับนี้ในวาระที่ 1 ไปแล้ว เมื่อ 24 พ.ย.60 จึงได้ตั้งคณะกรรมาธิการวิสามัญขึ้นมาพิจารณากฎหมายในวาระที่ 2 ให้มีความรัดกุมมากขึ้น ซึ่งเป็นขั้นตอนที่คณะกรรมาธิการจะรับฟังข้อเสนอของเครือข่ายประชาชนฯ ได้อยู่แล้ว ขณะเดียวกันรัฐบาลก็สามารถขอปรับแก้ไขได้โดยอาจแก้ไขเป็นบางมาตราก่อน หรือออกกฎหมายลูกที่เกี่ยวข้อง เพื่อให้สอดคล้องกับรัฐธรรมนูญ มาตรา 58 ที่ว่าด้วยการประเมินผลกระทบสิ่งแวดล้อมและสุขภาพ และการรับฟังความคิดเห็นของประชาชน
เช่นเดียวกับตัวแทนของภาครัฐที่ได้ไปพูดคุยกับเครือข่ายประชาชนฯ ก็จะนําข้อเสนอและความห่วงใยทั้งหมดของเครือข่ายประชาชนฯ ไปชี้แจงในขั้นคณะกรรมาธิการด้วย โดยมีเวลาที่ สนช. จะพิจารณาอีก
ไม่เกิน 60 วัน ตามมาตรา 278 ของรัฐธรรมนูญ”
.........................................
สํานักโฆษก
รัฐบาลไทย-ข่าวทำเนียบรัฐบาล- “อนุทิน” เผยรอผลทดลองวัคซีนโควิด 19 ในลิงหากได้ผลดีเตรียมทดลองในคน
วันพุธที่ 24 มิถุนายน 2563
“อนุทิน” เผยรอผลทดลองวัคซีนโควิด 19 ในลิงหากได้ผลดีเตรียมทดลองในคน
รัฐมนตรีว่าการกระทรวงสาธารณสุข แถลงความคืบหน้าวัคซีนรักษาโรคติดเชื้อไวรัสโคนา 2019ผลการทดลองในหนู ได้ผลดี ส่วนในลิงรอผลอีก 2 สัปดาห์ หากได้ผลดีเตรียมผลิต 10,000 โด้ส เพื่อทดลองในคน ทุ่มงบ 3,000 ล้านบาท หนุนนักวิจัยทั้งรัฐและเอกชน ให้ได้วัคซีนสําหรับคน
รัฐมนตรีว่าการกระทรวงสาธารณสุข แถลงความคืบหน้าวัคซีนรักษาโรคติดเชื้อไวรัสโคนา 2019ผลการทดลองในหนู ได้ผลดี ส่วนในลิงรอผลอีก 2 สัปดาห์ หากได้ผลดีเตรียมผลิต 10,000 โด้ส เพื่อทดลองในคน ทุ่มงบ 3,000 ล้านบาท หนุนนักวิจัยทั้งรัฐและเอกชน ให้ได้วัคซีนสําหรับคนไทย
วันนี้ (24 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ อธิบดีกรมวิทยาศาสตร์การแพทย์ นพ.นคร เปรมศรี ผู้อํานวยการสถาบันวัคซีนแห่งชาติ (สวช.)ศาสตราจารย์ นายแพทย์สุทธิพงศ์ วัชรสินธุ คณบดีคณะแพทยศาสตร์ จุฬาลงกรณ์มหาวิทยาลัย ศ.นพ.เกียรติ รักษ์รุ่งธรรม ผู้อํานวยการพัฒนาวัคซีนโควิด 19 คณะแพทยศาสตร์ จุฬาลงกรณ์ มหาวิทยาลัย และคณะผู้บริหาร หารือความคืบหน้าการผลิตวัคซีนป้องกันโรคโควิด 19
นายอนุทิน กล่าวว่า รัฐบาลและกระทรวงสาธารณสุขเห็นความสําคัญและมีความตั้งใจเป็นอย่างยิ่ง ที่จะให้การสนับสนุนทุกสถาบันในการค้นคว้าวิจัยวัคซีนโควิด 19 โดยได้จัดสรรงบจาก พ.ร.ก.เงินกู้ ให้สถาบันวัคซีนแห่งชาติ 3,000 ล้านบาท เพื่อสนับสนุนและร่วมทําการค้นคว้าวิจัยวัคซีนโรคโควิด 19 กับหน่วยงานต่างๆ ทั้งรัฐและเอกชน เพื่อให้เกิดความปลอดภัยกับประชาชนชาวไทย โดยปัจจุบันประเทศไทยถือว่าบริหารสถานการณ์โควิด 19 ในด้านการป้องกันควบคุมสอบสวน รักษาพยาบาล และให้บริการทางการแพทย์ รวมถึงแก้ปัญหาการขาดแคลนเวชภัณฑ์ต่างๆ ได้ดี ซึ่งเหลือขั้นตอนสุดท้ายคือการมีวัคซีนป้องกันโรคโควิด 19 สําหรับคนไทย
นายอนุทิน กล่าวต่อว่า โดยในวันนี้ทีมวิจัยจากคณะแพทยศาสตร์ จุฬาลงกรณ์ มหาวิทยาลัย ได้นําเสนอความก้าวหน้าของการทดลองวัคซีนโดยได้ทดลองในหนู ได้ผลดี ภูมิคุ้มกันเพิ่มในระดับที่น่าพอใจและขณะนี้ได้ทดลองในลิง รอบที่ 1 อยู่ระหว่างรอผล ระยะต่อไปจะเป็นการทดลองในคน สิ่งที่ต้องดําเนินการต่อคือต้องหากลุ่มตัวอย่างทดสอบวัคซีน โดยจะมีแผนหารือความร่วมมือทดลองและผลิตในระดับอาเซียน
ด้านนายแพทย์เกียรติ รักษ์รุ่งธรรม ผู้อํานวยการพัฒนาวัคซีนโควิด 19 คณะแพทยศาสตร์ จุฬาลงกรณ์ มหาวิทยาลัย กล่าวว่า ผลการทดสอบวัคซีนในหนูทั้ง 2 ครั้ง พบภูมิคุ้มกันเพิ่มขึ้น และสามารถยับยั้งเชื้อในหลอดทดลองได้ ส่วนในลิงอยู่ในระหว่างรอผลการฉีดครั้งที่ 2 คาดว่าจะทราบผลใน 2 สัปดาห์ หากผลเป็นที่น่าพอใจ โรงงานผลิตที่จองไว้ก็จะเริ่มผลิตจํานวน 10,000 โดส ถ้าเป็นไปตามแผนก็จะเริ่มที่อาสาสมัครคนไทย อย่างไรก็ตามการทดลองในคนต้องผ่าน อย. และกรรมการจริยธรรม นอกจากนี้ในส่วนของประเทศไทยจะเตรียมความพร้อมโรงงานสําหรับผลิตวัคซีนในปีหน้า
****************************24 มิถุนายน 2563
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ำมันแห่งชาติ ครั้งที่ 1/2561
วันจันทร์ที่ 19 มีนาคม 2561
รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 1/2561
รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ  พร้อมรับทราบสถานการณ์การผลิตและการใช้ไบโอดีเซลทั้งประเทศ รวม 6,618,600 ลิตรต่อวัน
วันนี้ (19 มีนาคม 2561) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 1/2561มีสาระการประชุม สรุปดังนี้
ที่ประชุมรับทราบสถานการณ์และแนวโน้มปาล์มน้ํามันและน้ํามันปาล์ม ได้แก่
1. สถานการณ์การผลิตและตลาดของโลก ปี 2560/61 เพิ่มจากปีที่ผ่านมา โดยด้านการผลิตเพิ่ม 7.02% ด้านความต้องการใช้เพิ่ม 4.78% ด้านสต็อกคงเหลือเพิ่ม 24.33% ในส่วนด้านราคาตลาดต่างประเทศ ปี 2561 คาดว่าราคาน้ํามันปาล์มในตลาดโลกมีแนวโน้มลดลงเมื่อเทียบกับปี 2560 โดยราคาน้ํามันปาล์มในตลาดมาเลเซียจะเคลื่อนไหวอยู่ในระดับเฉลี่ยตันละ 2,300.00 ริงกิต (20.00 บาทต่อกิโลกรัม)
2. สถานการณ์การผลิตและตลาดของไทย ปี 2561 ด้านการผลิต ในปี 2561 มีผลผลิตปาล์มน้ํามันรวม 15.18 ล้านตัน หรือคิดเป็นน้ํามันปาล์มดิบ 2.67 ล้านตัน เพิ่มขึ้นจากปี 2560 ที่ 14.24 ล้านตัน เนื่องจากเนื้อที่ให้ผลและปริมาณน้ําฝนเพิ่มขึ้น ด้านการตลาด สต็อกน้ํามันปาล์มคงเหลือทั้งระบบ (ม.ค. 61) มีผลผลิตน้ํามันปาล์มดิบ 246,183 ตัน ยอดการส่งออก 86,432 ตัน ความต้องการใช้ในประเทศ 222,114 ตัน
ทั้งนี้ ในส่วนราคาน้ํามันปาล์มดิบ ในประเทศไทยและประเทศมาเลเซียมีความใกล้เคียงกันมากขึ้น ซึ่งน้ํามันปาล์มดิบไทย 20.50 บาทต่อลิตร และน้ํามันปาล์มดิบมาเลเซีย 19.31 บาทต่อลิตร (13 มี.ค. 61) โดยคณะกรรมการฯ ได้เสนอแนวทางการแก้ไขปัญหาปาล์มน้ํามันและน้ํามันปาล์ม โดย 1. ติดตามสถานการณ์การผลิต การตลาดอย่างใกล้ชิด 2. หน่วยงานและทุกภาคส่วนที่เกี่ยวข้องหาแนวทางร่วมกัน โดยรณรงค์ให้ใช้น้ํามันปาล์มภายในประเทศมากขึ้น และเพิ่มความต้องการใช้ภายในประเทศด้านนวัตกรรม 3. เห็นควรให้ผู้ว่าราชการจังหวัด ในพื้นที่จังหวัดที่ตั้งโรงงานสกัดน้ํามันปาล์ม บริหารจัดการให้โรงงานสกัดฯ มีการแจ้งจังหวัดล่วงหน้าในการหยุดรับซื้อผลผลิตและการปิดซ่อมปรับปรุงโรงงาน โดยบริหารจัดการไม่ให้หยุดหรือปิดโรงงานพร้อม ๆ กัน
ด้านพลังงาน สถานการณ์การผลิตและการใช้ไบโอดีเซล รวมกําลังการผลิตทั้งประเทศ รวม 6,618,600 ลิตรต่อวัน และการจําหน่ายน้ํามันดีเซลหมุนเร็ว ค่าเฉลี่ยระหว่างเดือน ม.ค. – ธ.ค. 60 ประมาณ 63.76 ล้านลิตรต่อวัน ในส่วนการผลิตไบโอดีเซล มีค่าเฉลี่ยระหว่างเดือน ม.ค. – ธ.ค. 60 ประมาณ 3.88 ล้านลิตรต่อวัน และการใช้ไบโอดีเซล มีค่าเฉลี่ยระหว่างเดือน ม.ค. – ธ.ค. 60 ประมาณ 3.83 ล้านลิตรต่อวัน
นอกจากนี้ ที่ประชุมรับทราบผลความก้าวหน้าการดําเนินการ ตามมติคณะกรรมการนโยบายปาล์มน้ํามันแห่งชาติ (กนป.) (7 ธ.ค. 60) โดยมอบหมายให้คณะทํางานการแก้ไขปัญหาการนําเข้าน้ํามันปาล์ม และผลิตภัณฑ์น้ํามันปาล์ม ไปดําเนินการแต่งตั้งชุดปฏิบัติการฯ เดินทางไปติดตามและตรวจเยี่ยมการปฏิบัติหน้าที่ในการป้องกันและปราบปรามผู้กระทําความผิดการนําเข้า-ส่งออก น้ํามันปาล์มและผลิตภัณฑ์น้ํามันปาล์มในช่วงเดือนมีนาคม 2561
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.เกษตรฯ เปิดโครงการสัมมนารวมพลคนเกษตรอินทรีย์
วันพุธที่ 29 มกราคม 2563
รมช.เกษตรฯ เปิดโครงการสัมมนารวมพลคนเกษตรอินทรีย์
รมช.เกษตรฯ เปิดโครงการสัมมนารวมพลคนเกษตรอินทรีย์ มุ่งหวังให้ประชาชนบริโภคอาหารปลอดภัย
รมช.เกษตรฯ เปิดโครงการสัมมนารวมพลคนเกษตรอินทรีย์ มุ่งหวังให้ประชาชนบริโภคอาหารปลอดภัย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ได้เปิดเผยภายหลังเปิดโครงการสัมมนารวมพลคนเกษตรอินทรีย์ จังหวัดจันทบุรี ณ ศาลาเฉลิมพระเกียรติพระเจ้าตากสินมหาราช (อาคารหอกระต่าย) เทศบาลเมืองจันทบุรี จังหวัดจันทบุรี ว่า ปัจจุบันกระแสความสนใจอาหารเพื่อสุขภาพ บริโภคอาหารปลอดสารเคมี และสินค้าเกษตรอินทรีย์ กําลังเป็นที่นิยมอย่างมาก ทางกระทรวงเกษตรฯ จึงตระหนักและให้ความสําคัญกับการปลูกผักและผลไม้ปลอดสารเคมี ซึ่งจังหวัดจันทบุรีเป็นหนึ่งใน 26 จังหวัดต้นแบบการขับเคลื่อนวาระเกษตรอินทรีย์แห่งชาติตั้งแต่ปี 2548 และจากการดําเนินงานที่ผ่านมา สภาเกษตรจังหวัดจันทบุรีได้น้อมนําหลักปรัชญาเศรษฐกิจพอเพียงมาปฏิบัติจริงโดยความร่วมมือของภาครัฐ ภาคเอกชน นักวิชาการ ประชาชน ประชาสังคมและสื่อมวลชน ขับเคลื่อนเกษตรอินทรีย์วิถีคนจันท์ จึงเป็นผลให้การขับเคลื่อนเกษตรอินทรีย์มีความชัดเจนมากขึ้น มีการพัฒนาเกษตรกรให้มีองค์ความรู้ และพัฒนาระบบรับรองมาตรฐานเกษตรอินทรีย์แบบมีส่วนร่วม (PGS) จันทบุรี เพื่อเพิ่มความสามารถในการประกอบอาชีพเกษตรกรรมอย่างครบวงจรและยั่งยืน
“ปัจจุบันรัฐบาลมุ่งเน้นการทําเกษตรอินทรีย์ กระทรวงเกษตรฯ จึงได้ให้ความสําคัญกับการทําการเกษตรปลอดภัยและการทําเกษตรอินทรีย์ และได้บูรณาการหน่วยงานในสังกัดร่วมกันดําเนินการพัฒนาในรูปแบบต่าง ๆ อาทิ การทําปุ๋ยสั่งตัดที่เป็นอินทรีย์โดยเฉพาะ และการให้ความรู้แก่เกษตรกร เป็นต้น อย่างไรก็ตาม การจัดงานในครั้งนี้ จังหวัดจันทบุรีได้ดําเนินการสนับสนุนการทําเกษตรอินทรีย์อย่างต่อเนื่อง และได้จัดทําโครงการนี้ เพื่อสร้างความร่วมมือในการขับเคลื่อนนโยบายยุทธศาสตร์เกษตรอินทรีย์แห่งชาติ อีกทั้งยังเป็นการส่งเสริมการทําเกษตรอินทรีย์ เพื่อรณรงค์ประชาสัมพันธ์เกษตรอินทรีย์ให้ประชาชนโดยทั่วไปรับรู้ พร้อมสร้างความปลอดภัยให้แก่เกษตรกรและประชาชนผู้บริโภค” ร้อยเอก ธรรมนัส กล่าว
ทั้งนี้ การจัดงานดังกล่าว คาดว่าจะเกิดการเชื่อมโยงเครือข่ายเกษตรอินทรีย์จังหวัดจันทบุรี การเกิดแลกเปลี่ยนเรียนรู้และเกิดเครือข่ายเกษตรอินทรีย์ที่เข้มแข็ง เกิดความร่วมมือในการขับเคลื่อนเกษตรอินทรีย์เชิงนโยบาย
เกิดกลไกที่ส่งเสริมการทําเกษตรอินทรีย์จังหวัดจันทบุรีอย่างชัดเจน เกิดการให้ข้อมูลที่เป็นถูกต้องเกี่ยวกับเกษตรอินทรีย์และผู้บริโภคเกิดความตระหนักรู้ เกิดการยอมรับ และมีความเชื่อมั่นในระบบการรับรองแบบมีส่วนร่วม (PGS) จันทบุรีต่อไป
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองปลัดกระทรวงมหาดไทยเป็นประธานเปิดโครงการศึกษาอบรมหลักสูตรข้าราชการที่ดี รุ่นที่ 50
วันศุกร์ที่ 9 กุมภาพันธ์ 2561
รองปลัดกระทรวงมหาดไทยเป็นประธานเปิดโครงการศึกษาอบรมหลักสูตรข้าราชการที่ดี รุ่นที่ 50
รองปลัดกระทรวงมหาดไทยเป็นประธานเปิดโครงการศึกษาอบรมหลักสูตรข้าราชการที่ดี รุ่นที่ 50 พร้อมมอบโอวาทแก่ข้าราชการใหม่ที่เข้ารับการอบรม ยึดหลักปรัชญาเศรษฐกิจพอเพียง ความอดทนเสียสละ และเน้นย้ําการเรียนรู้ตลอดชีวิต
วันนี้ (7 ก.พ. 2561) เวลา 10.00 น. นายนิสิต จันทร์สมวงศ์ รองปลัดกระทรวงมหาดไทย เป็นประธานในพิธีเปิดโครงการศึกษาอบรม หลักสูตร “การเป็นข้าราชการที่ดี” รุ่นที่ 50 ประจําปีงบประมาณ พ.ศ. 2561 ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย จัดขึ้นโดย สถาบันดํารงราชานุภาพ กระทรวงมหาดไทย ทั้งนี้ มีผู้เข้ารับการอบรมจํานวนทั้งสิ้น 100 คน ประกอบด้วย หน่วยงานในสังกัดกระทรวงมหาดไทย 92 คน และกระทรวงวิทยาศาสตร์และเทคโนโลยี จํานวน 8 คน การอบรมครั้งนี้จัดขึ้นเพื่อต้องการให้ข้าราชการบรรจุใหม่ได้เรียนรู้ระเบียบแบบแผนของทางราชการและเป็นข้าราชการที่ดี โดยมีระยะเวลาในการอบรมจํานวน 10 วัน ในระหว่างวันที่ 7 – 16 กุมภาพันธ์ 2561 ณ วิทยาลัยมหาดไทย อําเภอบางละมุง จังหวัดชลบุรี
ในโอกาสนี้ รองปลัดกระทรวงมหาดไทย ได้กล่าวแสดงความยินดีกับข้าราชการที่เข้ารับการอบรม พร้อมมอบโอวาทว่า การเป็นข้าราชการที่ดีนั้นจะต้องผ่านระยะเวลาในการพิสูจน์คุณค่าที่อยู่ในตัวเอง ดังคําสุภาษิตที่กล่าวว่า “ระยะทางพิสูจน์ม้า กาลเวลาพิสูจน์คน” พร้อมนี้ได้มอบแนวทางการทํางานให้แก่ผู้เข้ารับการฝึกอบรม 3 ประการ มาเป็นหลักคิดและปฏิบัติตนในการทํางาน ประการแรก คือ การน้อมนําปรัชญาของเศรษฐกิจพอเพียงมาใช้ในการดํารงชีวิต โดยเริ่มต้นจากการใช้จ่ายเงินจะต้องไม่ใช้จ่ายเงินเกินตัว และต้องฝึกการออมให้เป็นนิสัย ซึ่งการออมขอให้แบ่งเป็น 4 บัญชีด้วยกัน ประกอบด้วย บัญชีเงินฝากหลังเกษียณอายุราชการ บัญชีเงินฝากเพื่อสุขภาพ บัญชีเงินฝากเพื่อครอบครัว และบัญชีเงินฝากเพื่อการท่องเที่ยว ประการต่อมา คือ ความเสียสละและความอดทนในการทํางาน ซึ่งการเป็นข้าราชการที่ดีนั้นจะอาศัยแต่ความเก่งอย่างเดียวไม่ได้ จะต้องยึดหลักหิริโอตัปปะมาเป็นแนวทางในการปฏิบัติ และปฏิบัติตามหน้าที่ระเบียบ/กฎหมาย ในฐานะกลไกแห่งรัฐ ประการสุดท้าย คือ การเรียนรู้ตลอดชีวิต เพื่อให้เกิดการพัฒนาตนเอง โดยจะต้องเป็นคนรอบรู้ทั้งเรื่องที่อยู่ในอํานาจหน้าที่และไม่อยู่ในอํานาจหน้าที่ และต้องรู้งานและวิธีคิดแบบหัวหน้างาน สุดท้ายได้เน้นย้ําให้ผู้เข้ารับการฝึกอบรมฝึกฝนทักษะด้านภาษาอังกฤษ เพื่อเตรียมความพร้อมสําหรับการทํางานในระบบราชการในอนาคต
รัฐบาลไทย-ข่าวทำเนียบรัฐบาล-สำนักงานสลาก ฯ ประสานกำลังทหาร-ตำรวจ เข้าตรวจสอบการจำหน่ายสลาก เตรียมตัดโควตา ยกเลิกสัญญา 20 ราย
วันอังคารที่ 1 สิงหาคม 2560
สํานักงานสลาก ฯ ประสานกําลังทหาร-ตํารวจ เข้าตรวจสอบการจําหน่ายสลาก เตรียมตัดโควตา ยกเลิกสัญญา 20 ราย
ผู้อํานวยการสํานักงานสลากกินแบ่งรัฐบาล แถลงต่อผู้สื่อข่าวว่า ในวันนี้ กองกําลังรักษาความสงบเรียบร้อย กองทัพภาคที่ 1 ร่วมกับกองปราบปราม สํานักงานตํารวจแห่งชาติ เข้าดําเนินตรวจสอบการเบิกสลากของตัวแทนจําหน่าย ภายในบริเวณอาคารสํานักงานสลากกินแบ่งรัฐบาล
วันนี้ (1 สิงหาคม 2560) เวลาประมาณ 12.00 น. ที่สํานักงานสลากกินแบ่งรัฐบาล พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล แถลงต่อผู้สื่อข่าวว่า ในวันนี้ กองกําลังรักษาความสงบเรียบร้อย กองทัพภาคที่ 1 ร่วมกับกองปราบปราม สํานักงานตํารวจแห่งชาติ เข้าดําเนินตรวจสอบการเบิกสลากของตัวแทนจําหน่าย ภายในบริเวณอาคารสํานักงานสลากกินแบ่งรัฐบาล ถนนสนามบินน้ํา ตามนโยบายและข้อสั่งการของพลโทอภิรัชต์ คงสมพงษ์ แม่ทัพภาค 1 ในฐานะประธานกรรมการสลากกินแบ่งรัฐบาล
จากการตรวจสอบดังกล่าว พบผู้ที่มีพฤติกรรมรับซื้อรวบรวมสลากจากตัวแทนจําหน่าย จํานวนไม่น้อยกว่า 180 ราย คิดเป็นจํานวนสลาก 918 เล่ม ซึ่งสลากที่ตรวจพบในครั้งนี้ จะนําไปตรวจสอบว่าเป็นสลากของตัวแทนจําหน่ายรายใด เพื่อนําไปสู่กระบวนการยกเลิกสัญญาทั้งหมดต่อไป
ผู้อํานวยการสํานักงานสลากกินแบ่งรัฐบาล ได้กล่าวเตือนตัวแทนจําหน่ายว่า เมื่อได้รับสลากไปแล้ว ขอให้ปฏิบัติตามสัญญาอย่างเคร่งครัด โดยจะต้องนําสลากไปจําหน่ายด้วยตนเองทุกงวดตลอดอายุสัญญา และต้องขายในลักษณะขายปลีกให้แก่ผู้บริโภคโดยตรงเท่านั้น ห้ามนําไปขายส่งหรือขายให้แก่ผู้ซื้อสลากเพื่อนําไปขายต่อเป็นอันขาด หากตรวจสอบพบเช่นพฤติกรรมในวันนี้ จะถือว่าผิดสัญญาและถูกยกเลิกโควตา ไม่ได้รับสลากไปจําหน่ายตลอดชีพ นอกจากนี้ ผู้ขายจะต้องไม่นําสลากของตนไปรวมชุดกับผู้อื่น หรือนําสลากของตนไปขายให้แก่ผู้อื่นเพื่อรวมชุด หรือแลกเปลี่ยนสลากกับผู้อื่น หากพบพฤติกรรมดังกล่าว จะสันนิษฐานว่าไม่ได้ขายสลากด้วยตนเองและถือว่าผิดสัญญาเช่นกัน ทั้งนี้ รวมถึงผู้ที่ซื้อสลากจากโครงการซื้อ-จองล่วงหน้าด้วย หากตรวจสอบพบว่าเป็นสลากจากโครงการดังกล่าว ผู้ที่เป็นเจ้าของสลากจะถูกยกเลิกการลงทะเบียนในการทํารายการซื้อ-จองล่วงหน้าฯ ทันที
รัฐบาลไทย-ข่าวทำเนียบรัฐบาล-ก.แรงงาน ฝากแรงงานไทยไปทำงานต่างประเทศ รู้จักอดออม เก็บประสบการณ์มาต่อยอดอาชีพ
วันศุกร์ที่ 25 ตุลาคม 2562
ก.แรงงาน ฝากแรงงานไทยไปทํางานต่างประเทศ รู้จักอดออม เก็บประสบการณ์มาต่อยอดอาชีพ
เลขานุการรัฐมนตรีว่าการกระทรวงแรงงาน ให้โอวาทแรงงานที่จะเดินทางไปทํางานต่างประเทศ ฝากให้ตั้งใจทํางาน รับผิดชอบงานที่ได้รับมอบหมาย ปฏิบัติตามกฎหมายและวัฒนธรรมของแต่ละประเทศ ไม่ยุ่งเกี่ยวกับยาเสพติด ของมึนเมา การพนัน รู้จักอดออม ส่งเงินกลับให้ครอบครัว
เลขานุการรัฐมนตรีว่าการกระทรวงแรงงาน ให้โอวาทแรงงานที่จะเดินทางไปทํางานต่างประเทศ ฝากให้ตั้งใจทํางาน รับผิดชอบงานที่ได้รับมอบหมาย ปฏิบัติตามกฎหมายและวัฒนธรรมของแต่ละประเทศ ไม่ยุ่งเกี่ยวกับยาเสพติด ของมึนเมา การพนัน รู้จักอดออม ส่งเงินกลับให้ครอบครัว พร้อมเก็บประสบการณ์นํากลับมาใช้ในประเทศไทย
เมื่อวันที่ 25 ตุลาคม 2562 พล.ท.นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน เป็นประธานกล่าวให้โอวาทแก่แรงงานที่จะเดินทางไปทํางานต่างประเทศ ณ ห้องอบรมคนหางานก่อนเดินทางไปทํางานต่างประเทศ ชั้น 11 อาคารสํานักงานประกันสังคมกรุงเทพมหานคร พื้นที่ 3 โดยมี นางเธียรรัตน์
นะวะมะวัฒน์ รองอธิบดีกรมการจัดหางาน รักษาราชการแทนอธิบดีกรมการจัดหางาน กล่าวรายงาน
โดยเลขานุการรัฐมนตรีว่าการกระทรวงแรงงาน กล่าวว่า ขอแสดงความยินดีเป็นอย่างยิ่งกับทุกคนที่จะเดินทางไปทํางานต่างประเทศ กว่าจะถึงวันนี้ทุกคนต้องผ่านขั้นตอนการคัดเลือก ต้องฝึกฝนทั้งทักษะในงานที่จะเดินทางไปทํางาน ซึ่งเป็นสิ่งที่ขอชื่นชมในความพยายามในการฝึกฝนและความอดทนเพื่อที่จะมีวันนี้ของทุกคน จะเป็นสิ่งสําคัญในการไปทํางานและการใช้ชีวิตในต่างประเทศ
พล.ท.นันทเดชฯ ได้ฝากให้ทุกคนตั้งใจทํางานและรับผิดชอบงานที่ได้รับมอบหมายให้ดีที่สุด ปฏิบัติตามกฎหมายและวัฒนธรรมของแต่ละประเทศ ไม่ยุ่งเกี่ยวกับยาเสพติด สิ่งของมึนเมา และการพนัน รู้จักอดออม ส่งเงินให้กับครอบครัวที่ประเทศไทย และเก็บเกี่ยวประสบการณ์จากการทํางาน สิ่งใดที่ดีเป็นประโยชน์ ขอให้จดจําและนํากลับมาใช้ในประเทศไทย เมื่อครบสัญญาจ้างและเดินทางกลับประเทศไทย จะช่วยให้หางานทําได้โดยง่าย รวมทั้งถ่ายทอดให้กับสมาชิกในครอบครัวหรือคนในชุมชน ซึ่งหากทุกคนนําไปปฏิบัติก็จะเป็นประโยชน์กับตัวเอง ครอบครัวและชื่อเสียงของประเทศไทย ซึ่งจะส่งผลต่อจํานวนแรงงานไทยที่จะได้เดินทางไปทํางานรุ่นอื่น ๆ ต่อไป
นางเธียรรัตน์ นะวะมะวัฒน์ รองอธิบดีกรมการจัดหางาน รักษาราชการแทนอธิบดีกรมการจัดหางาน กล่าวว่า การเดินทางไปทํางานต่างประเทศของคนหางานโดยบริษัทจัดหางานจัดส่งในวันนี้จํานวน 291 คน ประกอบด้วย 4 ประเทศ ได้แก่ ไต้หวัน 148 คน ไปทํางานในประเภทอุตสาหกรรม ญี่ปุ่น 42 คน
ในตําแหน่งฉีดโลหะด้วยมือ ฮ่องกง ตําแหน่งแม่บ้าน 1 คน และอิสราเอล 100 คน ซึ่งคนหางานจะได้รับสิทธิประโยชน์ สวัสดิการ ค่าจ้าง ตามที่กฎหมายของประเทศนั้น ๆ กําหนด
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดจุดบริการตู้อเนกประสงค์ของภาครัฐ (Government Smart Kiosk) ในระดับภูมิภาคที่จังหวัดเชียงใหม่
วันจันทร์ที่ 27 มีนาคม 2560
รมว.ดิจิทัลฯ เป็นประธานเปิดจุดบริการตู้อเนกประสงค์ของภาครัฐ (Government Smart Kiosk) ในระดับภูมิภาคที่จังหวัดเชียงใหม่
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดจุดบริการตู้อเนกประสงค์ของภาครัฐ (Government Smart Kiosk) ในระดับภูมิภาคของประเทศไทย ณ จังหวัดเชียงใหม่ พร้อมแสดงความยินดีกับชาวเชียงใหม่ที่จะได้สัมผัสงานบริการจากภาครัฐที่มีความทันสมัย รวดเร็วทันใจ และตอบรับยุคประเทศไทย 4.0 โดยสํานักงานรัฐบาลอิเล็กทรอนิกส์ (องค์การมหาชน) หรือ สรอ./EGA หน่วยงานในสังกัดกระทรวงฯ ได้พัฒนาระบบศูนย์กลางบริการภาครัฐสําหรับประชาชน (GovChannel) เพื่อร่วมกันพัฒนาระบบราชการยุคใหม่ให้เกิดการบริการที่เป็นประโยชน์สูงสุดแก่ประชาชน ด้วยการนําตู้บริการอเนกประสงค์ภาครัฐมาติดตั้ง ที่จังหวัดเชียงใหม่ เพื่อให้ชาวเชียงใหม่สามารถเข้าถึงข้อมูลและบริการภาครัฐแบบครบวงจรในรูปแบบอิเล็กทรอนิกส์ โดยการยืนยันตัวตนในการเข้าถึงบริการด้วยบัตรประจําตัวประชาชนแบบอเนกประสงค์ (Smart Card) ซึ่งได้รับความร่วมมือจากหลายหน่วยงานภาครัฐ อาทิ กรมการปกครอง สํานักงานผู้ตรวจการแผ่นดิน สํานักงานคณะกรรมการพัฒนาระบบราชการ สํานักงานปลัดกระทรวงสาธารณสุข สํานักงานเลขาธิการคุรุสภา การประปานครหลวง บริษัทข้อมูลเครดิตแห่งชาติ รวมถึงหน่วยงานราชการทุกภาคส่วนที่เกี่ยวข้อง ในการอํานวยความสะดวกด้านข้อมูลและบริการต่างๆ ที่เป็นประโยชน์ต่อประชาชน ณ ห้างสรรพสินค้าบิ๊กซี เอ๊กซ์ตร้า สาขาเชียงใหม่ เมื่อวันที่ 24 มีนาคม 2560
********************